text: Legoland har fået en rød smiley
  12 januar 2011 kl. 11.34
  Legoland har dårligt arbejdsmiljø
  Legoland har fået en rød smiley for dårligt arbejdsmiljø.
  Arbejdstilsynet har givet forlystelsesparken syv påbud - Legoland har med andre ord overtrådt arbejdsmiljøloven syv gange.
  Ifølge salgs- og markedsdirektør i Legoland, Niels Henrik Juhl, dækker de mange påbud over en række mindre forseelser, som arbejdstilsynet fandt frem til under et ugelangt besøg i oktober i parken.
  Det drejer sig bl. a. om, at der er konstateret træk ved et par forretninger, skriver P4 Trekanten.
  